
Narvas Haigla tänav 6 hoones asuvate ruumide
tasuta kasutusse andmine 
(MTÜ FÜÜSILISTE PUUETEGA LASTE ÜHENDUS PÄÄSUKE)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus mittetulundusühingu FÜÜSILISTE PUUETEGA LASTE ÜHENDUS PÄÄSUKE, registrikood 80183760, juhatuse liige Natalia Doketova’lt taotlus, milles palutakse anda 5 (viieks) aastaks tasuta kasutusse Narvas Haigla tänav 6 hoones asuvad 1. korruse ruumid nr 40, 41, 42, 43a puuetega inimestele tarbekunstistuudio korraldamiseks.




Ruumide üldpind
 
49,0 m2




Arvestuslik üüritasu

22,64 euro kuus

Ruumid seisid tühjana 3 aastat, vajavad remonti ja elektrijuhtmestiku vahetamist.

Mittetulundusühing planeerib teha antud ruumides remondi heategevusfondide vahendite kaasamise teel.

Mittetulundusühingu FÜÜSILISTE PUUETEGA LASTE ÜHENDUS PÄÄSUKE taotlust arutati Narva Linnavalitsuse linnavarakomisjoni koosolekul 07.09.2011. a (protokoll nr 11) ning otsustati:
1. Soovitada anda mittetulundusühingule FÜÜSILISTE PUUETEGA LASTE ÜHENDUS PÄÄSUKE, registrikood 80183760, avalikku enampakkumist korraldamata 5 (viieks) aastaks tasuta kasutusse Narvas Haigla tänav 6 hoones asuvad 1. korruse ruumid nr 40, 41, 42, 43a üldpinnaga 49,0 m2 puuetega inimestele tarbekunstistuudio korraldamiseks.

2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2, 7.2.3 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse mittetulundusühingutele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud ruumide enampakkumiseta kasutusse andmise otsustuse võtab vastu Narva Linnavalitsuse Linnavara- ja Majandusamet, Narva Linnavalitsusel tuleb aga vastu võtta otsustus antud ruumide tasuta kasutusse andmise osas, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Haigla tänav 6 asuva hoone bilansiline valdaja.
3. OTSUS

3.1. Anda mittetulundusühingule FÜÜSILISTE PUUETEGA LASTE ÜHENDUS PÄÄSUKE, registrikood 80183760, 5 (viieks) aastaks tasuta kasutusse Narvas Haigla tänav 6 hoones asuvad 1. korruse ruumid nr 40, 41, 42, 43a üldpinnaga 49,0 m2 puuetega inimestele tarbekunstistuudio korraldamiseks.
3.2. Narva Linnavalitsuse Linnavara- ja Majandusametil sõlmida mittetulundusühinguga FÜÜSILISTE PUUETEGA LASTE ÜHENDUS PÄÄSUKE punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks mittetulundusühingule FÜÜSILISTE PUUETEGA LASTE ÜHENDUS PÄÄSUKE.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemisest.

